pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเร่งสำรวจสิทธิและเงินช่วยเหลือ เร่งเยียวยาประชาชนและเจ้าหน้าที่ ที่ได้รับบาดเจ็บและเสียชีวิตจากเหตุกราดยิงที่จ. นครราชสีมา
วันจันทร์ที่ 10 กุมภาพันธ์ 2563
รัฐบาลเร่งสํารวจสิทธิและเงินช่วยเหลือ เร่งเยียวยาประชาชนและเจ้าหน้าที่ ที่ได้รับบาดเจ็บและเสียชีวิตจากเหตุกราดยิงที่จ. นครราชสีมา
รัฐบาลเร่งสํารวจสิทธิและเงินช่วยเหลือ เร่งเยียวยาประชาชนและเจ้าหน้าที่ ที่ได้รับบาดเจ็บและเสียชีวิตจากเหตุกราดยิงที่จ. นครราชสีมา
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเผยว่า รัฐบาลมีคําสั่งด่วนให้ทุกหน่วยงาน เร่งสํารวจสิทธิประโยชน์ เงินเยียวยาและความช่วยเหลือ กรณีประชาชนและเจ้าหน้าที่ที่ได้รับบาดเจ็บและเสียชีวิตจากเหตุการณ์กราดยิงที่ห้างสรรพสินค้าเทอร์มินอล 21 จ. นครราชสีมา เพี่อเร่งให้ความช่วยเหลือเยียวยาแก่ทายาทและครอบครัวที่ได้รับผลกระทบตามสิทธิที่ที่พึงมีพึงได้อย่างเต็มที่
เบื้องต้น กระทรวงยุติธรรม กระทรวงแรงงาน กระทรวงพัฒนาสังคมและความมั่นคงของมนุษย์ ได้สํารวจสิทธิ/เงินเยียวยา ภายใต้ระเบียบของตนเองแล้ว โดยจะรวบรวมความช่วยเหลือจากทุกหน่วยงานภายในวันอังคารที่ 11 นี้
รัฐบาลรู้สึกเสียใจอย่างสุดซึ้งและขอเป็นกําลังใจแก่คนไทยและพี่น้องชาวโคราชทุกคน ในช่วงเวลานี้ขอความร่วมมือจากสังคม สื่อมวลชน และประชาชน ร่วมกันเป็นพลังใจให้กันและกันเพื่อสร้างภูมิป้องกันให้สังคม ต่อไป
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงดิจิทัลฯ ร่วมเสวนาในงาน “Robotics Summits 2018”
วันพุธที่ 28 พฤศจิกายน 2561
ผู้ช่วยปลัดกระทรวงดิจิทัลฯ ร่วมเสวนาในงาน “Robotics Summits 2018”
ผู้ช่วยปลัดกระทรวงดิจิทัลฯ
นายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม ร่วมเป็นวิทยากรเสวนาหัวข้อ “Can Current Legal System Support The Development of Robotics and other Digital Technologies” ในงาน “Robotics Summit 2018” เมื่อวันที่ 27 พฤศจิกายน 2561 ณ ห้องวายุภักษ์ 5 -7 ชั้น 5 โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ โดยผู้ช่วยปลัดกระทรวงดิจิทัลฯ กล่าวว่า กฎหมายต่างๆ ที่เกี่ยวข้องกับโลกดิจิทัล เป็นเรื่องของสังคม เพราะการที่มีสังคมสมัยใหม่เกิดขึ้น จะต้องมีกฎหมาย กฎเกณฑ์ และจริยธรรม เพื่อเป็นขอบเขตในการสร้างทางเดินไว้ให้ปฏิบัติตาม หรือแม้แต่การค้าขายออนไลน์ อะไรที่ควรทําและไม่ควรทําบนโลกออนไลน์ ต้องตระหนักถึงสิ่งที่จะตามมาด้วย เช่นเดียวกับหุ่นยนต์ จุดแข็งคือ มีความแม่นยําและทํางานได้ยาวนาน แต่ก็มีข้อจํากัด ไม่เพียงเฉพาะต้นทุนให้การผลิตเท่านั้น ต้องคํานึงถึงกฎเกณฑ์ความรับผิดชอบของข้อมูลและความปลอดภัย ขณะเดียวกันก็ต้องมองรอบด้าน ทั้งมุมมองของผู้ผลิตหุ่นยนต์และผู้ใช้งาน ขึ้นอยู่กับลักษณะการใช้งานด้วย เพราะฉะนั้นกฎหมายต่างๆ ที่กําหนดไว้และยึดถือปฎิบัติ ย่อมมาจากความจําเป็นของบริบทในสังคมไทย
***********************
รัฐบาลไทย-ข่าวทำเนียบรัฐบาล-สธ. เผยตัวเลขผู้ป่วยรายใหม่เป็นการติดจากสัมผัสในครอบครัวสูง [กระทรวงสาธารณสุข]
วันอังคารที่ 28 เมษายน 2563
สธ. เผยตัวเลขผู้ป่วยรายใหม่เป็นการติดจากสัมผัสในครอบครัวสูง [กระทรวงสาธารณสุข]
สธ. เผยตัวเลขผู้ป่วยรายใหม่เป็นการติดจากสัมผัสในครอบครัวสูง
กระทรวงสาธารณสุขเผยสาเหตุหลักของผู้ติดเชื้อรายใหม่ในเดือนเมษายน คือผู้สัมผัสในครอบครัวเดียวกัน หากเป็นคู่สามี - ภรรยาสูงร้อยละ 43 ย้ํามาตรการส่วนบุคคล สวมหน้ากากอนามัย หมั่นล้างมือ เลี่ยงการคลุกคลีใกล้ชิด เป็นหัวใจหลักลดการสัมผัสแพร่เชื้อในครอบครัว
วันนี้ (27 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า ช่วงแรกของการพบผู้ป่วยโรคโควิด 19 ในประเทศไทย เป็นการติดเชื้อมาจากต่างประเทศ เมื่อรัฐบาลมีนโยบายยกเลิกเที่ยวบินจากต่างประเทศ ทําให้รูปแบบการติดเชื้อเปลี่ยนไปเป็นการติดภายในประเทศ จากพฤติกรรมที่คนอยู่ใกล้ชิดกัน การไปในสถานที่แออัด เช่น ตลาด สถานบันเทิง หรือป่วยแล้วไม่หยุดงาน จึงมีการแพร่เชื้อเป็นวงกว้าง รวมทั้งผู้ที่ทํางานหรือออกไปนอกบ้านนําเชื้อเข้าบ้าน ส่งผลให้เกิดการติดเชื้อภายในครอบครัว หากเป็นกรณีคู่สามี-ภรรยา โอกาสติดสูงถึงร้อยละ 43 และยังทําให้ลูก หรือพ่อ/แม่ ที่สัมผัสใกล้ชิดในครอบครัวมีโอกาสติดเชื้อด้วยร้อยละ 14.8-16.4
นอกจากนี้ ผู้ป่วยที่เป็นเด็กอายุระหว่าง 0-14 ปีพบว่า เกิดจากการสัมผัส พ่อ-แม่ ถึงร้อยละ 45 รองลงมาเป็นการสัมผัสจากบุคคลที่อาศัยร่วมบ้านร้อยละ 24 และผู้สูงอายุ 60 ปีขึ้นไปป่วยจากการสัมผัสคนร่วมบ้านร้อยละ 34 ดังนั้น การป้องกันที่ดีที่สุดคือ หลีกเลี่ยงการคลุกคลีใกล้ชิดระหว่างคนในครอบครัวเมื่อมีอาการไข้หรืออาการทางเดินหายใจ เว้นระยะห่าง ใช้หน้ากากอนามัยหรือหน้ากากผ้าเมื่ออยู่ในบ้าน หากมีไข้ ไอ จาม มีน้ํามูก ให้แยกสิ่งของเครื่องใช้ สํารับอาหารเพื่อลดโอกาสในการแพร่เชื้อ
นายแพทย์โสภณกล่าวต่อว่า ขณะนี้ รัฐบาลกําลังพิจารณาผ่อนปรนมาตรการ จะส่งผลให้มีการเดินทาง พบปะกันมากขึ้น ภาคธุรกิจหลายแห่งจะเริ่มเปิดกิจการอีกครั้ง อาจมีโอกาสทําให้จํานวนผู้ป่วยกลับมาเพิ่มมากขึ้นได้อีก ขอให้ผู้ประกอบการจัดเตรียมมาตรการสําหรับองค์กรเพื่อลดความเสี่ยงในการแพร่เชื้อ เช่น การทํางานจากบ้าน การเหลื่อมเวลาการทํางาน หรือการเว้นระยะห่าง หลีกเลี่ยงการใกล้ชิดโดยไม่ได้ป้องกัน รวมถึงให้ประชาชนตระหนักถึงมาตรการส่วนบุคคล การสวมหน้ากากอนามัยหรือหน้ากากผ้า หมั่นล้างมือ เว้นระยะห่างระหว่างกัน นับเป็นหัวใจสําคัญในการป้องกันไม่ให้เกิดผู้ป่วยเพิ่มขึ้นในระยะต่อไป
*************************
27 เมษายน 2563
รัฐบาลไทย-ข่าวทำเนียบรัฐบาล-“ยุติธรรม” พัฒนาระบบฐานข้อมูลในกระบวนการยุติธรรม
วันอังคารที่ 21 มีนาคม 2560
“ยุติธรรม” พัฒนาระบบฐานข้อมูลในกระบวนการยุติธรรม
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมหารือเรื่องศูนย์แลกเปลี่ยนข้อมูลกระบวนการยุติธรรม Data eXchange Center (DXC)
กับการพัฒนาประสิทธิภาพการดําเนินงานด้านเทคโนโลยีสารสนเทศกระบวนการยุติธรรม
เมื่อวันอังคารที่ ๒๑ มีนาคม ๒๕๖๐ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมหารือเรื่องศูนย์แลกเปลี่ยนข้อมูลกระบวนการยุติธรรม
Data eXchange Center (DXC)
กับการพัฒนาประสิทธิภาพการดําเนินงานด้านเทคโนโลยีสารสนเทศกระบวนการยุติธรรม
เพื่อรับทราบผลการดําเนินงานและปัญหาของการพัฒนา DXC
พร้อมทั้งพิจารณาข้อเสนอแนะเพื่อพัฒนาประสิทธิภาพ
การดําเนินงานด้านเทคโนโลยีสารสนเทศ
ให้สามารถรองรับการดําเนินงานของ DXC ในอนาคต
โดยมี นายธวัชชัย ไทยเขียว รองปลัดกระทรวงยุติธรรม
นางกรรณิการ์ แสงทอง รองปลัดกระทรวงยุติธรรม
และผู้บริหารหน่วยงานที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
ทั้งนี้ ที่ประชุมได้มีมติให้กรมคุมประพฤติ กรมพินิจ
และคุ้มครองเด็กและเยาวชน และกรมราชทัณฑ์
ดําเนินการนําข้อมูลผู้กระทําความผิดในความรับผิดชอบของหน่วยงานเข้าสู่ DXC
ตามกรอบระยะเวลาของแผนการเชื่อมโยงข้อมูล
เพื่อเป็นกลไกในการบูรณาการข้อมูลในกระบวนการยุติธรรม
อันจะนําไปสู่การพัฒนาระบบฐานข้อมูลที่มีประสิทธิภาพต่อไป
รัฐบาลไทย-ข่าวทำเนียบรัฐบาล-ก.แรงงาน ปิดการประชุมไตรภาคีระดับภูมิภาคอาเซียนเพื่อส่งเสริมการมีส่วนร่วมกับหุ้นส่วนทางสังคม (ARTSDC) ครั้งที่ 10
วันพุธที่ 18 ธันวาคม 2562
ก.แรงงาน ปิดการประชุมไตรภาคีระดับภูมิภาคอาเซียนเพื่อส่งเสริมการมีส่วนร่วมกับหุ้นส่วนทางสังคม (ARTSDC) ครั้งที่ 10
ปลัดกระทรวงแรงงาน ปิดการประชุมไตรภาคีระดับภูมิภาคอาเซียนเพื่อส่งเสริมการมีส่วนร่วมกับหุ้นส่วนทางสังคม (ARTSDC) ครั้งที่ 10 ชื่นมื่น ร่วมแลกเปลี่ยนความคิดเห็นระหว่างประเทศสมาชิกอาเซียน ส่งเสริมการเปลี่ยนผ่านอย่างเป็นธรรมสําหรับแรงงานสู่อนาคตของงาน
เมื่อวันที่ 17 ธันวาคม 2562 เวลา 16.30 น. นายสุทธิ สุโกศล ปลัดกระทรวงแรงงาน เป็นประธานกล่าวปิดการประชุมไตรภาคีระดับภูมิภาคอาเซียนเพื่อส่งเสริมการมีส่วนร่วมกับหุ้นส่วนทางสังคม (ARTSDC) ครั้งที่ 10 ณ โรงแรมอวานี เอเทรียม กรุงเทพมหานคร โดยการประชุมฯ ดังกล่าว จัดขึ้นระหว่างวันที่ 16-17 ธันวาคม 2562 มีหัวข้อหลักของการประชุม คือ การเสริมสร้างหุ้นส่วนทางสังคมและการหลอมรวมการเปลี่ยนผ่านอยางเป็นธรรมและสมดุล สู่ อนาคตของงาน ประกอบด้วยผู้เข้าร่วมจํานวน 120 คน จากประเทศสมาชิกอาเซียน ได้แก่ ผู้แทนภาครัฐ สหภาพแรงงาน องค์การนายจ้าง สํานักเลขาธิการอาเซียน และองค์การแรงงานระหว่างประเทศ มีรูปแบบการประชุมแบบไตรภาคี กําหนดจัดให้มีการประชุมเป็นประจําทุกปี โดยประเทศเจ้าภาพคือประเทศที่ดํารงตําแหน่งประธานอาเซียน สาระสําคัญของการประชุมมุ่งเน้นการทําความเข้าใจเกี่ยวกับอนาคตของงานและ Centenary Declaration ขององค์การแรงงานระหว่างประเทศ ซึ่งให้ความสําคัญกับการส่งเสริมแนวทางที่มุ่งเน้นการมีส่วนร่วมของประชาชน การทําให้มั่นใจว่าแรงงานจะได้รับการคุ้มครองสิทธิขั้นพื้นฐาน การสนับสนุนการพัฒนาทักษะฝีมือแรงงานและการเรียนรู้ตลอดช่วงวัย และการจัดทํานโยบายเพื่อตอบสนองต่ออนาคตของงานและนโยบายที่ส่งเสริมการเข้าถึงงานที่มีคุณค่า
นอกจากนี้ ที่ประชุมยังได้มีโอกาสหารือและแลกเปลี่ยนแนวทางการดําเนินงาน เพื่อส่งเสริมการพัฒนาทักษะด้านอาชีพ ผ่านการส่งเสริมความร่วมมือกับสหภาพแรงงานและไตรภาคี โดยมีข้อเสนอแนะว่าหลักสูตรการพัฒนาฝีมือแรงงานควรเป็นไปในลักษณะของหลักสูตรผสมผสาน (hybrid) ซึ่งเปิดโอกาสให้เกิดการเรียนรู้ทักษะดิจิทัล เพื่อรองรับงานในอนาคตและการฝึกปฏิบัติ รวมทั้งหารือแนวทางเกี่ยวกับการส่งเสริมการมีส่วนร่วมของหุ้นส่วนทางสังคม เพื่อสร้างให้เกิดบรรยากาศที่ดีในการเตรียมความพร้อมแรงงานสู่อนาคต และการปรับตัวของแรงงานให้สามารถใช้ประโยชน์สูงสุด อีกทั้งยังได้มีการแลกเปลี่ยนความคิดเห็นเกี่ยวกับการเปลี่ยนผ่านการจ้างงานจากการจ้างงานนอกระบบเป็นการจ้างงานในระบบ ผ่านการขับเคลื่อนเอกสารสําคัญของอาเซียนอีกด้วย
“ความสําเร็จ 2 วันที่ผ่านมานี้เป็นเครื่องพิสูจน์แล้วว่าความร่วมมือระหว่างไตรภาคีเป็นเรื่องสําคัญการทํางานบนพื้นฐานความรับผิดชอบ การยึดแนวปฏิบัติเดียวกัน เพื่อส่งเสริมการเปลี่ยนผ่านอย่างเป็นธรรมและสมดุลสู่อนาคตของงาน การส่งเสริมบทบาทของหุ้นส่วนทางสังคม ด้วยการสนับสนุนประเทศสมาชิกอาเซียนให้สามารถใช้ประโยชน์สูงสุดจากเทคโนโลยีดิจิทัล และร่วมกันระมัดระวังความเสี่ยงอันเกิดจากยุคดิจิทัล รวมทั้งส่งเสริมการดําเนินงานที่ยึดหลักกฎหมายและระเบียบต่างๆ เพื่อให้แรงงานอาเซียนมีขีดความสามารถในการปรับตัวอย่างยั่งยืนต่อไปในอนาคต” ปลัดกระทรวงแรงงาน กล่าวในท้ายสุด
++++++++++++++++++++++++++
รัฐบาลไทย-ข่าวทำเนียบรัฐบาล-กสอ. ชูมาตรการฟื้นฟูอุตสาหกรรมไทย หนุน 4 กลุ่มเป้าหมาย 90 วัน ดีพร้อมทันที [กระทรวงอุตสาหกรรม]
วันศุกร์ที่ 22 พฤษภาคม 2563
กสอ. ชูมาตรการฟื้นฟูอุตสาหกรรมไทย หนุน 4 กลุ่มเป้าหมาย 90 วัน ดีพร้อมทันที [กระทรวงอุตสาหกรรม]
กสอ. ชูมาตรการฟื้นฟูอุตสาหกรรมไทย หนุน 4 กลุ่มเป้าหมาย 90 วัน ดีพร้อมทันที
นายณัฐพล รังสิตพล อธิบดีกรมส่งเสริมอุตสาหกรรม แถลงข่าวในประเด็น “กสอ. ชูมาตรการฟื้นฟู หนุน 4 กลุ่มเป้าหมาย 90 วัน! ดีพร้อมทันที” โดยมี นายภาสกร ชัยรัตน์ นายใบน้อย สุวรรณชาตรี นายเจตนิพิฐ รอดภัย รองอธิบดีกรมส่งเสริมอุตสาหกรรม พร้อมด้วย ผู้บริหารและเจ้าหน้าที่กรมส่งเสริมอุตสาหกรรม (กสอ.) และสื่อมวลชนเข้าร่วม ณ ห้องประชุม โซนเอ ชั้น 6 อาคาร กสอ.
อธิบดีกรมส่งเสริมอุตสาหกรรม เปิดเผยว่า กสอ. เร่งดําเนินมาตรการฟื้นฟูอุตสาหกรรมไทยดีพร้อมทันที 90 วัน ตามนโยบายของรัฐมนตรีว่าการกระทรวงอุตสาหกรรม โดยครอบคลุม 4 กลุ่มเป้าหมายหลัก ได้แก่ 1. ผู้ประกอบการและบุคลากรภาคอุตสาหกรรม เสริมองค์ความรู้เพื่อเพิ่มขีดความสามารถในการแข่งขัน 2. ชุมชนและวิสาหกิจชุมชน โดยการพัฒนาชุมชน/วิสาหกิจชุมชนในท้องถิ่น เชื่อมโยงเทคโนโลยีกับการท่องเที่ยว 3. เกษตรกร ธุรกิจเกษตร พัฒนาทักษะการบริหารจัดการอุตสาหกรรม และ 4. ประชาชน แรงงาน และบัณฑิตจบใหม่ ด้วยการปรับ เพิ่ม เพื่อสร้างทักษะใหม่ สร้างโอกาสทางอาชีพอิสระสู่การเป็นผู้ประกอบการ โดยตั้งเป้าฟื้นฟูผู้ประกอบการกว่า 4,000 กิจการ 11 ชุมชน อบรมคนว่างงานสร้างโอกาสในการประกอบอาชีพกว่า 6,000 คน พร้อมเสริมสร้างทักษะคนตกงาน ว่างงานให้สามารถสร้างธุรกิจใหม่ 400 กิจการ และคาดว่าจะสามารถ สร้างมูลทางเศรษฐกิจกว่า 800 ล้านบาท ซึ่งจะเป็นหนึ่งในปัจจัยการขับเคลื่อนและกระตุ้น GDP ในกลุ่มเอสเอ็มอีของประเทศต่อไป
รัฐบาลไทย-ข่าวทำเนียบรัฐบาล-นายกฯ ตอบบอย ปกรณ์ ขอบคุณที่นึกถึง พร้อมให้กำลังใจทีมงานละครมาตุภูมิแห่งหัวใจ เชิญชวนประชาชนดูละครน้ำดี ปลูกฝังความรักชาติ อดทน และเสียสละ
วันอาทิตย์ที่ 20 พฤษภาคม 2561
นายกฯ ตอบบอย ปกรณ์ ขอบคุณที่นึกถึง พร้อมให้กําลังใจทีมงานละครมาตุภูมิแห่งหัวใจ เชิญชวนประชาชนดูละครน้ําดี ปลูกฝังความรักชาติ อดทน และเสียสละ
นายกฯ ตอบบอย ปกรณ์ ขอบคุณที่นึกถึง พร้อมให้กําลังใจทีมงานละครมาตุภูมิแห่งหัวใจ เชิญชวนประชาชนดูละครน้ําดี ปลูกฝังความรักชาติ อดทน และเสียสละ
พลเอก ประยุทธ์ จันทร์โอชา นายกรัฐมนตรี กล่าวถึงกรณีที่บอย ปกรณ์ ฉัตรบริรักษ์ โพสข้อความลง IG เชิญชวนให้นายกรัฐมนตรีชมละครเรื่อง มาตุภูมิแห่งหัวใจ เมื่อมีเวลาว่างจากการปฏิบัติภารกิจเพื่อชาติ ว่า ขอบคุณที่นึกถึงนายกรัฐมนตรี พร้อมทั้งชื่นชมและให้กําลังใจทีมงานทุกคนที่ได้เลือกบทละครดี ๆ และร่วมกันสร้างสรรค์เป็นผลงานให้ประชาชนได้ชม
“นายกฯ ฝากเชิญชวนคนไทยชมละครเรื่องดังกล่าว เพราะนอกจากจะได้รับความบันเทิงแล้ว เนื้อหาสาระที่นําเสนอยังปลูกฝังความรักชาติรักแผ่นดินของคนไทย รวมทั้งยังสะท้อนถึงภารกิจที่สําคัญของอาชีพทหาร หรือรั้วของชาติ ที่ต้องมีความอดทน เสียสละ ไม่เฉพาะแต่ตัวเองเท่านั้น แต่รวมไปถึงครอบครัวและคนรอบข้างของทหารทุกนายที่ต้องเสียสละร่วมกันด้วย”
.............................................
สํานักโฆษก
รัฐบาลไทย-ข่าวทำเนียบรัฐบาล- ปลัดกระทรวงยุติธรรม เป็นประธานการประชุมคณะอนุกรรมการด้านการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
วันอาทิตย์ที่ 22 กันยายน 2562
ปลัดกระทรวงยุติธรรม เป็นประธานการประชุมคณะอนุกรรมการด้านการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้
ในวันพุธที่ ๑๘ กันยายน ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการด้านการช่วยเหลือเยียวยาผู้ได้รับผลกระทบในพื้นที่จังหวัดชายแดนภาคใต้ ครั้งที่ ๒/๒๕๖๒ โดยมี พันตํารวจโท พงษ์ธร ธัญญสิริ รองปลัดกระทรวงยุติธรรม และผู้แทนจากหน่วยงานที่เกี่ยวข้องเข้าร่วมฯ เพื่อพิจารณาระเบียบคณะกรรมการยุทธศาสตร์ด้านการพัฒนาจังหวัดชายแดนภาคใต้ ว่าด้วยการให้ความช่วยเหลือเยียวยาผู้ได้รับความเสียหายและผู้ได้รับผลกระทบอันสืบเนื่องมาจากเหตุการณ์ความไม่สงบในจังหวัดชายแดนภาคใต้ พ.ศ. .... และระเบียบสํานักนายกรัฐมนตรีว่าด้วยบําเหน็จความชอบสําหรับเจ้าหน้าที่ผู้ปฏิบัติงาน ในจังหวัดชายแดนภาคใต้ (ฉบับที่ ...) พ.ศ. ....
รัฐบาลไทย-ข่าวทำเนียบรัฐบาล-ธ.ก.ส.จัดงานอุปสมบทหมู่พนักงานถวายเป็นพระราชกุศล
วันพฤหัสบดีที่ 12 ตุลาคม 2560
ธ.ก.ส.จัดงานอุปสมบทหมู่พนักงานถวายเป็นพระราชกุศล
ธ.ก.ส.จัดอุปสมบทหมู่พนักงานจํานวน 89  คน  ถวายเป็นพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร ระหว่างวันที่ 20 ตุลาคม 2560 ถึงวันที่ 3 พฤศจิกายน 2560 ณ วัดเบญจมบพิธดุสิตวนาราม เขตดุสิต กรุงเทพฯ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยสํานึกในพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลอดุลยเดช บรมนาถบพิตร ธ.ก.ส.ได้น้อมนําหลักการทรงงาน แนวพระราชดําริปรัชญาของเศรษฐกิจพอเพียงและทฤษฏีใหม่ มาเป็นแกนในการขับเคลื่อนการดําเนินงานขององค์กร การพัฒนาภาคชนบท เพื่อสร้างความมั่นคงมั่งคั่ง ยั่งยืนให้แก่เกษตรกร กอปรกับช่วงเดือนตุลาคม 2560 เป็นเดือนแห่งวันคล้ายวันสวรรคตและพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ธ.ก.ส.น้อมถวายความอาลัย โดยอุปสมบทหมู่พนักงาน ธ.ก.ส. จํานวน 89 คน เพื่อบําเพ็ญกุศลถวายเป็นพระราชกุศลและส่งเสริมให้พนักงานมีส่วนร่วมในกิจกรรมดังกล่าว พร้อมตั้งปณิธานสานต่อคําสอนพ่อสู่การปฏิบัติอย่างเป็นรูปธรรม ผ่านโครงการต่าง ๆ ของ ธ.ก.ส. เช่น โครงการศูนย์เรียนรู้ต้นแบบเศรษฐกิจพอเพียง ธ.ก.ส. โครงการธนาคารต้นไม้ โครงการฝายชะลอน้ํา โครงการเสริมสร้างความรู้ทางการเงินสู่ชุมชน เป็นต้น
สําหรับกิจกรรมอุปสมบทหมู่พนักงานธ.ก.ส. ในครั้งนี้ มีผู้บริหารรับสูง คือ นายพีระวัฒน์ ดวงแก้ว กรรมการธนาคาร และนายอดุลย์ กาญจนวัฒน์ อดีตรองผู้จัดการธนาคาร เข้าร่วมอุปสมบทเพื่อศึกษาและปฏิบัติธรรมตามหลักคําสอนในพระพุทธศาสนาไปพร้อมกับพนักงานที่ตั้งปณิธานในการอุปสมบทครั้งนี้ด้วย โดยกิจกรรมจะเริ่มในวันพฤหัสบดีที่ 19 ตุลาคม 2560 เพื่อประกอบพิธีปลงผมและเทศน์สอนนาค ณ บริเวณห้องโถงชั้น 2 อาคาร ธ.ก.ส.สํานักงานใหญ่ บางเขน และในวันศุกร์ที่ 20 ตุลาคม 2560 พิธีแห่นาค จาก อาคาร ธ.ก.ส.นางเลิ้งไปวัดเบญจมบพิตรดุสิตวนาราม เพื่อประกอบพิธีบรรพชาสามเณร 89 รูป และอุปสมบทตามลําดับ ระยะเวลาการอุปสมบทตั้งแต่วันที่ 20 ตุลาคม - 3 พฤศจิกายน 2560 รวม 15 วัน
ซึ่งพระภิกษุสงฆ์ที่ร่วมอุปสมบทในครั้งนี้ มีโอกาสเข้าร่วมพิธีสวดและปฏิบัติธรรมเพื่อถวายเป็นพระราชกุศลฯ ณ วัดเบญจมบพิรดุสิตวนาราม ในวันพุธที่ 25 ตุลาคม 2560 ตั้งแต่เวลา 22.59 น. และออกบิณบาต ในวันพฤหัสบดีที่ 26 ตุลาคม 2560 ตั้งแต่เวลา 05.59 น. ก่อนถวายดอกไม้จันทน์ในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ในเวลา 09.00 น. เป็นต้นไป จึงขอเชิญชวนผู้มีจิตศรัทธาและจิตอาสาในการทําความดีด้วยหัวใจเข้าร่วมกิจกรรมดังกล่าว
รัฐบาลไทย-ข่าวทำเนียบรัฐบาล-รมต.นร.นายเทวัญฯ ส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จำกัด มอบให้รัฐบาลแจกจ่ายเพื่อสนับสนุนและส่งกำลังใจให้เจ้าหน้าที่ภาครัฐช่วงสถานการณ์โควิด-19
วันพฤหัสบดีที่ 23 เมษายน 2563
รมต.นร.นายเทวัญฯ ส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จํากัด มอบให้รัฐบาลแจกจ่ายเพื่อสนับสนุนและส่งกําลังใจให้เจ้าหน้าที่ภาครัฐช่วงสถานการณ์โควิด-19
รมต.นร.นายเทวัญฯ ส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จํากัด มอบให้รัฐบาลแจกจ่ายเพื่อสนับสนุนและส่งกําลังใจให้เจ้าหน้าที่ภาครัฐและอาสาสมัครในการปฏิบัติงานช่วงสถานการณ์โควิด-19
วันนี้ (23 เมษายน 2563) เวลา 14.00 น. ณ บริเวณหน้าตึกบัญชาการ 1 ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นผู้แทนรัฐบาลส่งมอบผลิตภัณฑ์แบรนด์ซุปไก่สกัด ที่บริษัทแบรนด์ซันโทรี่ (ประเทศไทย) จํากัด มอบให้รัฐบาลแจกจ่ายเพื่อสนับสนุนและส่งกําลังใจให้เจ้าหน้าที่ภาครัฐและอาสาสมัครในการปฏิบัติงานช่วงสถานการณ์โควิด-19 ภายใต้โครงการ “แบรนด์ซันโทรี่ ร่วมต้านภัย COVID-19” โดยในวันนี้มอบให้แก่ 3 หน่วยงานหลัก ประกอบด้วย
1. กองบัญชาการกองทัพไทย จํานวน 12,060 ขวด โดยมี พลเรือตรี ณัฐพงศ์ เกตุสมบูรณ์ รองเจ้ากรมกิจการพลเรือนทหาร เป็นผู้รับมอบ
2. สํานักงานตํารวจแห่งชาติ จํานวน 12,060 ขวด โดยมี พลตํารวจตรี ทิวา บุญดําเนิน ผู้บังคับการพองพลพลาธิการ เป็นผู้รับมอบ
3. ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) จํานวน 3,600 ขวด โดยมี นายประทีป กีรติเรขา รองเลขาธิการนายกรัฐมนตรีฝ่ายการเมือง เป็นผู้รับมอบ
รัฐมนตรีประจําสํานักนายกรัฐมนตรี เปิดเผยว่า เมื่อวันที่ 17 เมษายน 2563 ที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับมอบผลิตภัณฑ์แบรนด์ซุปไก่สกัด จาก บริษัท แบรนด์ซันโทรี่ (ประเทศไทย) จํากัด ซึ่งเป็นหน่วยงานภาคเอกชนที่แจ้งความประสงค์ต้องการร่วมสนับสนุนและเป็นกําลังใจให้เจ้าหน้าที่ผู้ปฏิบัติงานช่วงสถานการณ์โควิด-19 จํานวน 30,240 ขวด รวมมูลค่า 1,118,880 บาท ทั้งนี้ นายกรัฐมนตรีมีบัญชาให้นําแจกจ่ายไปยังเจ้าหน้าที่ภาครัฐและอาสาสมัครที่ปฏิบัติงาน ณ ด่านตรวจคัดกรองเชื้อไวรัสโควิด-19 และจุดตรวจเคอร์ฟิว ซึ่งรัฐมนตรีประจําสํานักนายกรัฐมนตรีมีกําหนดลงพื้นที่เยี่ยมให้กําลังใจจุดตรวจต่าง ๆ และจะนําผลิตภัณฑ์แบรนด์ซุปไก่สกัดมอบให้เจ้าหน้าที่ประจําจุดตรวจต่อไป
*****************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโคลัมโบ ได้แจกจ่ายถุงยังชีพให้แก่คนไทยในศรีลังกา ที่ได้ลงทะเบียนแจ้งความประสงค์ขอกลับประเทศไทยแต่ไม่สามารถเดินทางกลับประเทศไทยได้ [กระทรวงการต่างประเทศ]
วันพุธที่ 22 เมษายน 2563
สถานเอกอัครราชทูต ณ กรุงโคลัมโบ ได้แจกจ่ายถุงยังชีพให้แก่คนไทยในศรีลังกา ที่ได้ลงทะเบียนแจ้งความประสงค์ขอกลับประเทศไทยแต่ไม่สามารถเดินทางกลับประเทศไทยได้ [กระทรวงการต่างประเทศ]
สถานเอกอัครราชทูต ณ กรุงโคลัมโบ ได้แจกจ่ายถุงยังชีพให้แก่คนไทยในศรีลังกา ที่ได้ลงทะเบียนแจ้งความประสงค์ขอกลับประเทศไทยแต่ไม่สามารถเดินทางกลับประเทศไทยได้ เนื่องจากสถานการณ์การแพร่ระบาดของโรคโควิด-19
เมื่อวันที่ 20 เมษายน 2563 สถานเอกอัครราชทูต ณ กรุงโคลัมโบ ได้แจกจ่ายถุงยังชีพให้แก่คนไทยในศรีลังกาที่ได้ลงทะเบียนแจ้งความประสงค์ขอกลับประเทศไทยในช่วงสถานการณ์การแพร่ระบาดของ COVID-19 แต่ยังไม่สามารถเดินทางกลับประเทศไทยได้ โดยเฉพาะคนไทยที่ได้รับความเดือดร้อนในการหาซื้ออาหารและของใช้จากมาตรการเคอร์ฟิวของรัฐบาลศรีลังกา
ทั้งนี้ หากคนไทยในศรีลังกาท่านใดประสบความยากลําบาก และต้องการความช่วยเหลือ สามารถติดต่อสถานเอกอัครราชทูต ณ กรุงโคลัมโบ ได้ที่หมายเลข +94 773070747 และ +94 773070748
รัฐบาลไทย-ข่าวทำเนียบรัฐบาล-​รองปลัดสุรพลฯ ร่วมจุดเทียนเพื่อน้อมรำลึกในพระมหากรุณาธิคุณ ในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 13 ตุลาคม 2562
​รองปลัดสุรพลฯ ร่วมจุดเทียนเพื่อน้อมรําลึกในพระมหากรุณาธิคุณ ในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
​รองปลัดสุรพลฯ ร่วมจุดเทียนเพื่อน้อมรําลึกในพระมหากรุณาธิคุณ ในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ตุลาคม 2562) เวลา 19.30 น. นายสุรพล ชามาตย์ รองปลัดกระทรวงอุตสาหรรม พร้อมด้วยนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ ผู้บริหารระดับสูง ข้าราชการ และเจ้าหน้าที่กระทรวงอุตสาหกรรม ร่วมจุดเทียนเพื่อน้อมรําลึกในพระมหากรุณาธิคุณ ในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย ภริยา เป็นประธานในพิธี ณ บริเวณมณฑลพิธีท้องสนามหลวง
นอกจากนี้ กระทรวงอุตสาหกรรม ยังได้นําอาหารและเครื่องดื่ม จํานวน 2,000 ชุด มาแจกจ่ายให้กับประชาชนที่มาร่วมงาน
รัฐบาลไทย-ข่าวทำเนียบรัฐบาล-สถานเอกอัครราชทูต และสถานกงสุลใหญ่ทั้ง 3 แห่งในสหรัฐฯ ร่วมกับทีมประเทศไทย ช่วยคนไทยติดค้างกว่า 400 คนเดินทางกลับประเทศไทย 17-19 เม.ย. 2563 [กระทรวงการต่างประเทศ]
วันจันทร์ที่ 20 เมษายน 2563
สถานเอกอัครราชทูต และสถานกงสุลใหญ่ทั้ง 3 แห่งในสหรัฐฯ ร่วมกับทีมประเทศไทย ช่วยคนไทยติดค้างกว่า 400 คนเดินทางกลับประเทศไทย 17-19 เม.ย. 2563 [กระทรวงการต่างประเทศ]
สถานเอกอัครราชทูต และสถานกงสุลใหญ่ทั้ง 3 แห่งในสหรัฐฯ ร่วมกับทีมประเทศไทย ช่วยคนไทยติดค้างกว่า 400 คนเดินทางกลับประเทศไทย 17-19 เม.ย. 2563
ทีมประเทศไทยในสหรัฐฯ นําโดยสถานเอกอัครราชทูต ณ กรุงวอชิงตัน สถานกงสุลใหญ่ ณ นครลอสแอนเจลิส สถานกงสุลใหญ่ ณ นครนิวยอร์ก และสถานกงสุลใหญ่ ณ นครชิคาโกดําเนินนโยบาย “ไม่ทิ้งใครไว้ข้างหลัง” ของรัฐบาลด้วยการให้ความช่วยเหลืออํานวยความสะดวกส่งนักเรียนไทย โดยเฉพาะผู้เยาว์และคนไทยที่ประสบปัญหากว่า 400 คนในสหรัฐฯ กลับประเทศไทยระหว่างวันที่ 17 - 19 เม.ย. 2563
โดยเมื่อวันที่ 17 เม.ย. 2563 นายธานี ทองภักดี เอกอัครราชทูต ณ กรุงวอชิงตัน พร้อมด้วย พอ. (พิเศษ) สยามรัฐ รุ่งสังข์ ผู้ช่วยทูตทหารบก ในนามของทีมประเทศไทยฯ ร่วมกับกงสุลใหญ่กิตติมศักดิ์ ณ เมืองดัลลัส และชุมชนไทยในรัฐเท็กซัส อํานวยความสะดวกพร้อมมอบ “ถุงอุ่นใจ” สําหรับการเดินทาง ที่มีหน้ากากอนามัย ถุงมือ ทิชชู่ และแผ่นแอลกอฮอล์ทําความสะอาด และขนมจากสถานเอกอัครราชทูตฯ ก่อนส่งนักเรียนไทยและคนไทยกว่า 160 คน ซึ่งส่วนใหญ่เป็นนักเรียนแลกเปลี่ยน ออกจากท่าอากาศยานเมืองดัลลัสกลับประเทศไทยโดยเครื่องบินพิเศษที่กองทัพบกให้การสนับสนุน ขณะที่เมื่อวันที่ 16 เม.ย. 2563 นายมังกร ประทุมแก้ว กงสุลใหญ่ ณ นครลอสแอนเจลิส อํานวยความสะดวกพร้อมมอบหน้ากากอนามัยและแผ่นแอลกอฮอล์ทําความสะอาด ก่อนส่งนักเรียนไทยและคนไทยกว่า 30 คน ออกจากท่าอากาศยานนครลอสแอนเจลิสไปเปลี่ยนเครื่องที่กรุงโซลเพื่อกลับประเทศไทย
การดําเนินการในครั้งนี้เป็นไปตามนโยบายของรัฐบาลที่ให้ความสําคัญกับการดูแลสวัสดิภาพของคนไทยในต่างประเทศ โดยเฉพาะอย่างยิ่งในภาวะการแพร่ระบาดของเชื้อไวรัส COVID-19 โดยให้ความสําคัญอันดับต้นแก่กลุ่มเยาวชนและนักเรียน ตลอดจนผู้ประสบปัญหากลุ่มต่าง ๆ ที่ตกค้างให้สามารถเดินทางกลับประเทศไทยได้อย่างปลอดภัย
สําหรับคนไทยกลุ่มอื่นๆ ในสหรัฐฯ สถานเอกอัครราชทูต ณ กรุงวอชิงตัน และสถานกงสุลใหญ่ทั้ง 3 แห่
รัฐบาลไทย-ข่าวทำเนียบรัฐบาล-กรมบัญชีกลางจ่ายเงินสนับสนุนคนดีให้ทายาท จ.อ.สมาน กุนัน 4.95 แสนบาท
วันพุธที่ 11 กรกฎาคม 2561
กรมบัญชีกลางจ่ายเงินสนับสนุนคนดีให้ทายาท จ.อ.สมาน กุนัน 4.95 แสนบาท
กรมบัญชีกลางจ่ายตรงเงินสงเคราะห์ผู้ประสบภัยให้ทายาทของ จ.อ.สมาน กุนัน เป็นเงิน 4.95 แสนบาท จากกรณีเสียชีวิตขณะปฏิบัติภารกิจในถ้ําหลวง ขุนน้ํานางนอน ณ วนอุทยานถ้ําหลวง-ขุนน้ํานางนอน อําเภอแม่สาย จังหวัดเชียงราย เมื่อวันที่ 6 กรกฎาคม 2561
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ปลัดกระทรวงการคลัง (นายประสงค์ พูนธเนศ) มีดําริให้จัดประชุมคณะกรรมการสงเคราะห์ผู้ประสบภัย ครั้งที่ 4/2561 เมื่อวันพุธที่ 11 กรกฎาคม 2561 ณ ห้องประชุมวายุภักษ์ กระทรวงการคลัง เพื่อพิจารณาให้ความช่วยเหลือแก่ทายาทของ จ.อ.สมาน กุนัน ซึ่งได้เข้าร่วมปฏิบัติภารกิจลําเลียงวางขวดอากาศในถ้ําหลวง ขุนน้ํานางนอน ณ วนอุทยานถ้ําหลวง-ขุนน้ํานางนอน อําเภอแม่สาย จังหวัดเชียงราย และเสียชีวิตลงเมื่อวันที่ 6 กรกฎาคม 2561
การปฏิบัติหน้าที่ในฐานะพลเมืองดีของ จ.อ.สมาน กุนัน ทางคณะกรรมการฯ ซึ่งมีปลัดกระทรวงการคลังเป็นประธาน ได้พิจารณาตามพระราชบัญญัติสงเคราะห์ผู้ประสบภัย เนื่องจากการช่วยเหลือราชการ การปฏิบัติงานของชาติหรือการปฏิบัติตามหน้าที่มนุษยธรรม พ.ศ. 2543 แล้ว มีมติอนุมัติให้จ่ายเงินสงเคราะห์แก่ทายาท แบ่งเป็นเงินชดเชย จํานวน 450,000 บาท และค่าจัดการศพ 45,000 บาท รวมเป็นเงิน 495,000 บาท กระทรวงการคลังได้มอบหมายให้กรมบัญชีกลาง ซึ่งคลังจังหวัดเชียงราย (ว่าที่ ร.อ.ปิยะเกียรติ ลิ้มประยูรวงศ์) ประสานการเบิกจ่ายเงินให้ทายาท และคลังจังหวัดร้อยเอ็ด (นางมณี สุระสังข์) ประสานทายาทในการขอรับเงิน
กระทรวงการคลัง กรมบัญชีกลาง ให้ความสําคัญในการส่งเสริมให้มีคนดีในสังคมมากขึ้น และตระหนักดีว่าหากพลเมืองดีได้รับอันตรายจากการกระทําความดี ควรได้รับความช่วยเหลือจากราชการ ทั้งนี้ หากท่านพบเห็นพลเมืองดีได้รับอันตรายจากการกระทําความดี สามารถแจ้งขอรับความช่วยเหลือได้ที่ท้องที่เกิดเหตุ หากเกิดในกรุงเทพมหานคร ติดต่อได้ที่ สํานักงานเขต สําหรับจังหวัดอื่น ๆ ติดต่อได้ที่ ที่ว่าการอําเภอ และสามารถศึกษารายละเอียดเพิ่มเติมได้ที่ www.cgd.go.th หรือ Facebook กองบริหารการเบิกจ่ายเงินเดือน ค่าจ้าง บําเหน็จบํานาญ